" नोगोरारि सोदांनाय बिल  2016  नि हेंथायै जों बिसायखथिआव बाहागो लागोन,मानोना बेयो आसमिया माहारिनि बेरेखा बिल " जुदि जोंनि मिरु दैदेनगिरिफोरा मोन  14  मासिफोराव बिजाथि फसंनो नागिरनायखौ गनाया अब्ला जों आसाम हादोरसायाव मोन  7  एबा मोन  8  बियाबफोराव बिजाथि फसंगोन " होन्ना बिथां राजकनवारआ बुङो ।राजकनवार बिथांआ असम गन परिसद ( AGP ) राजखान्थि दोलोखौ गोख्रों रावजों सोंखारियो,आरो बुङोदि," एजिपि राजखान्थि दोलोआ सुबुंफोरनि सानथोव एबा Sentiment खौ लानानै राजखान्थि गेलेदों,एजिपि दोलोआ नोगोरारि सोदांनाय बिल  2016  खौ हेफाजाब खालामनानै बिजेपि दोलोजों गोरोबथा जाबाय,दा बिथांमोनहा खुंथायाव थानाय सरकारजों गोरोबथा जादों,बिथांमोनहा थारैनो गोहो लुबैसुला,बिथांमोनहा थगायसुला " ।बिथांआ बुंबावोदि,NPP राजखान्थि दोलोआ ओनसोलनि गोख्रों राजखान्थि हान्जा दानो लुबैदों,मानोना AGP दोलोआ ओनसोलनि सुबुंफोरनि हासथायनायखौ सुफुंनो हायाखै ।